એક તરફ નદીને માતા કહી તેની પૂજા કરવી અને બીજી તરફ પ્રદુષિત કરવીએ આપણી ‘મોજૂદ સમજ’ સામે પાયાના સવાલો ઊભા કરે છે. નદી અને સ્ત્રીની સરખામણી અહીં થાય છે. આપણા દેશમાં જેટલું પણ સ્ત્રી સાથે સંકળાયેલ હોય તે બધું જ જેમ કે, કોઈ કામ હોય કે વસ્તુ હોય બધું જ સામાજિક, આર્થિક, માનસિક અને રાજકીય દ્રષ્ટીએ ઉતરતું ગણવામાં આવે છે. અહીં નદીમાં કચરો, કાટમાળ, એફ્લુઅન્ટ નાંખી તેને હેરાન કરી કુદરત સાથે ચેડાં કરી રહ્યા છે. જેવી રીતે છોકરીઓ અને સ્ત્રીઓના વિકાસ પર રોક લગાવવામાં આવે છે તેવી જ રીતે નદીની કોતરો ભરીને તેને સાંકળી કરીને અને ડેમ બનાવીને તેના પ્રવાહ પર રોક લગાવવામાં આવે છે.